Z á p i s n i c a

zo zasadnutia výboru pozemkového spoločenstva Urbár Stankovany

konaného dňa 16. 8. 2017

Prítomní podľa prezenčnej listiny

Program:

1. Návrh programu, určenie zapisovateľa
2. Kontrola uznesení
3. Správa účtovníka o stave účtu
4. Správa OLH o ťažbových a pestevných prácach
5. Správa p. Brukovej o množstve dreva dodanom podielnikom
6. Správa o trasovaní cesty v  Havrane
7. Žiadosti, diskusia, predloženie nových návrhov
8. Návrh na uznesenie
9. Záver

**1**.Zasadnutie výboru viedol Ján Karas. Privítal prítomných, zhodnotil, že zasadnutie je uznášaniaschopné. Za zapisovateľku určil Annu Brukovú.

**2.** Predseda PS konštatoval, že uznesenia zo zasadnutia výboru zo dňa 8.7.2017 boli splnené.

**3.** Pre neprítomnosť účtovníčky oboznámil prítomných so stavom účtu predseda PS. K 16. 8.2017 bolo v pokladni 86,15 € a na bežnom účte v Poštovej banke 167 316,12 €.

**4**. OLH oboznámil prítomných s prácami, ktoré boli vykonané v ťažbových a pestevných prácach. Uviedol, že výžin je už ukončený a prebieha príprava na ochranu sadeníc, zakúpením Cervacolu. V Korbelke bolo vyznačené drevo pre samovýrobu Jánovi Špirengovi. Tak isto bolo vyznačené drevo na porez pre Petra Tomáňa. V Havrane treba doznačiť drevo pre Mareka Buvalu. Z prerezávky by malo byť na sklade okolo 30 kubíkov a z ťažby ešte 49 kubíkov. Spolu okolo 80 kubíkov. Ešte treba dokončiť prerezávku, povyťahovať drevo koňom. OLH pripomenul, že treba vyrezať liesky v Korbelke a vyčistiť poruby po ťažbe.

**5.** **Správa o množstve palivového dreva pre podielnikov**. K 16. 8. 2017 bolo dodané palivové drevo pre 39 podielnikov ,čo predstavuje 427 prm paliva. Michal Belko a Ján Karas mali dodané drevo v dĺžke. Ešte treba dodať palivové drevo pre 19 podielnikov, z toho pre V Chovanca, Antona Klenca a Petra Tomáňa v dĺžke.

**6.** Ján Karas oboznámil prítomných o trasovaní cesty v Havrane .Cesta prechádza aj cez územie obecných lesov, preto je potrebné prizvať aj OL. Alojz Gašper navrhol, aby na trasu cesty boli prizvaní aj zástupcovia OL. Ján Karas hovoril , že sa spojil s pánom Bujnákom, ktorý je ochotný rozbiť skalu, ktorá stojí v trase cesty, navrhol stretnutie členov výboru s p. Bujnákom . Podotkol, že máme aj povolenie od štátnych lesov. Príprava cesty je veľmi dôležitá na ťažbu v Havrane.

**7. Žiadosti, diskusia, predloženie nových návrhov**. Vendelín Chovanec sa zaujímal o zápisnicu z  valného zhromaždenia, pretože ako overovateľ nie si je vedomý, že tú zápisnicu podpisoval. Viliam Čieško znovu otvoril otázku platenia palivového dreva. Znova poukázal na to, že má informácie od účtovníčky, že drevo , ktoré má on zaplatiť je drahšie ako to, čo sa predáva súkromným firmám. Aby sa táto otázka uzavrela predseda dozornej rady Ing. Peter Straka navrhol stretnutie s účtovníčkou a porovnať konsignácie a faktúry a znovu určiť cenu a túto udalosť už uzavrieť. Vendelín Chovanec podal návrh, aby vlastníci, ktorí majú väčší výmer podielu mali zľavu pri nákupe dreva. Navrhol vypracovať tabuľku, ktorá by zohľadňovala tieto skutočnosti . Ďalej mal pripomienku k takzvaným výletom členov výboru za účelom obhliadky lesnej techniky. K tejto veci sa postavil ing. Peter Straka a vysvetlil, že ak chceme napredovať v práci v Urbáre, je potrebné sa s aktuálnou lesnou technikou oboznamovať aj takouto formou. Ján Karas upozornil, že na to aby bol dodržaný vyrovnaný rozpočet je potrebné získať ešte 6044.- eur. Bc. Peter Straka opravil elektroinštaláciu na píle. Členovia výboru mu za túto prácu navrhli odmenu v sume 100 €. Ján Karas sa venoval otázke získania dotácií na poľnohospodársku pôdu v katastri Stankovany , pretože aj pozemkové spoločenstvo vlastní časť tejto pôdy. Vendelín Chovanec oboznámil prítomných so sťažnosťou Vladimíra Domského ohľadom dodaného nekvalitného palivového dreva. OLH vysvetlil prítomným členom výboru charakteristiku palivového dreva. Z tohto popisu palivového dreva vyplýva, že sťažnosť bola neopodstatnená.

8. Predseda Ján Karas podal návrh na uznesenie.

9. Zasadnutie výboru ukončil predseda PS, poďakoval prítomným za účasť.

V Stankovanoch 16. 8. 20017 zapísala Anna Bruková

Overovatelia: .......................................

 ........................................

U z n e s e n i e

prijaté na zasadnutí výboru PS Urbár Stankovany

dňa 16. 8. 2017

Uznesenie č. 1 k bodu 1

Výbor PS súhlasí s programom a s menovaním zapisovateľky

Uznesenie č. 2 k bodu 2

Predseda konštatoval, že uznesenia zo zasadnutia výboru dňa 8. 7. 2017 boli splnené.

Uznesenie č. 3 k bodu 3

Výbor PS berie na vedomie správu o stave účtu

Uznesenie č. 4 k bodu 4

Výbor PS berie na vedomie správu OLH o pestevných a ťažbových prácach.

Uznesenie č. 5 k bodu 5

Výbor PS berie na vedomie správu o dodaní palivového dreva pre podielnikov.

Uznesenie č. 6 k bodu 6

Výbor PS berie na vedomie správu o trasovaní cesty v Havrane.

Uznesenie č. 7 v bodu 7

Výbor PS navrhol stretnutie dozornej rady s účtovníčkou za účelom porovnania cien pri predaji dreva.

Termín: do 31. 8. 2017 zodp. predseda dozornej rady

Výbor PS odsúhlasil odmenu pre Bc Petra Straku

Výbor PS berie na vedomie diskusné príspevky a nové návrhy, obsah ktorých je zaznamenaný v zápisnici.

V Stankovanoch 16.8.2017 Ján Karas

 predseda PS

Prílohy: prezenčná listina